**Körmend város Önkormányzata Képviselő-testülete …../2014. (…) önkormányzati rendelete a közterületek használatáról és rendjéről szóló 21/2003. (VI.01.) önkormányzati rendelet módosításáról**

*Körmend város Önkormányzatának Képviselő-testülete a választási eljárásról szóló 2013. évi XXXVI. törvény 144.§ (5) bekezdésében kapott felhatalmazás alapján, valamint az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:*

1. § Körmend város Önkormányzata Képviselő-testületének a közterületek használatáról és rendjéről szóló 21/2003. (VI.01.) önkormányzatai rendelet (továbbiakban rendelet) 1.§ (2) bekezdése kiegészül az alábbi f-k) bekezdésekkel:

(E rendelet alkalmazásában)

1. *„választási plakát:* A választási eljárásról szóló 2013. évi XXXVI. törvény (továbbiakban Ve) 144.§ (1) bekezdése alapján a választási falragasz, felirat, szórólap, vetített kép, embléma mérettől és hordozóanyagtól függetlenül.
2. *kampányidőszak:* a választási kampányidőszak a szavazás napját megelőző 50. naptól a szavazás napján a szavazás befejezésig tart.
3. *közterület berendezése*: minden olyan közművek elhelyezésére szolgáló műszaki berendezés, valamint a közterületen elhelyezett tárgy, eszköz és műtárgy, amely a közterület igénybevételéhez, használatához szükséges.
4. *Önkormányzati tulajdonban álló közintézmény:* aKörmendi Közös Önkormányzati Hivatal*,* a Körmendi Kulturális Központ, Múzeum és Könyvtár, Körmend város Gondnoksága, Szociális Szolgáltató és Információs Központ, Somogyi Béla Általános Iskola, Olcsai-Kiss Zoltán Általános Iskola, Kölcsey Utcai Általános Iskola és Alapfokú Művészeti Iskola, Dr. Batthyanyné Coreth Mária Óvoda, Mátyás király Utcai Óvoda és Bölcsőde.
5. *OEVB:* a Vas megyei 3. sz. országgyűlési egyéni választókerület mellett működő országgyűlési egyéni választókerületi választási bizottság
6. *HVB:* helyi választási bizottság.”

2.§ A rendelet 2.§-a kiegészül az alábbi 2/A §-al:

**Választási plakát, hirdetőberendezés kihelyezésének szabályai**

„ (1) Tilos választási plakátot elhelyezni:

1. a városi közparkok területén,
2. a játszótereken,
3. a közterületeken lévő fára, köztéri szoborra, a közterület berendezésére, autóbuszváróra.
4. Önkormányzati tulajdonban álló közintézmény, valamint önkormányzati tulajdonban lévő lakás-és nem lakás céljára szolgáló épület falára, épületen belüli területére, épület kerítésére történő választási plakát elhelyezésére –a (7) bekezdésben foglaltak kivétellel - tulajdonosi, vagyonkezelői hozzájárulás nem adható.
5. Az (1) bekezdés szerinti tilalom nem vonatkozik a választási szervek hivatalos választási hirdetményeire és plakátjaira. A választási hirdetményeket a város hirdetőberendezésein, az autóbuszvárókban, és a város közintézményeinek ajtaján, falán, kerítésén kell elhelyezni.
6. Az Önkormányzat a jelölő szervezetek és jelöltek részére összesen 8 db választási hirdetőberendezést biztosít, melyek Körmenden, a Vida József utcában kerülnek felállításra. Ezen hirdetőberendezéseken a jelöltek és jelölő szervezetek az OEVB, HVB által kisorsolt sorrendben, térítésmentesen helyezhetik el választási plakátjaikat.
7. A (4) bekezdés szerinti hirdetőberendezéseken túlmenően más önkormányzati hirdetőberendezésen is biztosított a választási plakát elhelyezésének lehetősége a Ve-ben meghatározott szabályok betartásával.
8. Jelölő szervezet és jelölt a (4) bekezdés szerinti hirdetőberendezéseken kívül önálló, legfeljebb 4 m2 hirdetőfelülettel rendelkező, a közúti és gyalogos forgalmat nem zavaró, ideiglenes hirdetőberendezést helyezhet el az (1) bekezdésben meghatározott közterületek kivételével más közterületen, külön közterület-használati hozzájárulás alapján. A közterület használati díj a kihelyezett ideiglenes hirdetőberendezés után 150 Ft/m2/db/nap.
9. § Jelölő szervezet által bérelt önkormányzati tulajdonban álló ingatlan falára és kerítésére külön hozzájárulás nélkül helyezhető el választási plakát.”

3.§ A rendelet 17.§-a kiegészül az alábbi (2)- (5) bekezdéssel:

„(2) Aki a rendelet 2/A.§- (1)-(2), és (6) bekezdésében foglalt tilalmakat megszegi, a közösségi együttélés alapvető szabályainak betartását mulasztja el, és ötvenezer Ft-ig terjedő helyszíni bírsággal, illetve százötvenezer Ft-ig terjedő közigazgatási bírsággal sújtható.

(3) A (2) bekezdésben meghatározott esetekben a közterület-felügyelő a közösségi együttélés alapvető szabályainak betartását elmulasztó ügyféllel szemben ötvenezer Ft-ig terjedő helyszíni bírságot szabhat ki, és közigazgatási eljárást kezdeményezhet.

1. A 2/A.§ (6) bekezdése szerinti közterület használati hozzájárulás kiadásával és a közigazgatási bírság kiszabásával kapcsolatos hatáskört Körmend város Önkormányzata Képviselő-testülete a jegyzőre ruházza át.
2. A közigazgatási bírság kiszabásával kapcsolatos eljárás során a közigazgatási hatósági eljárás és szolgáltatás általános szabályairól szóló 2004. évi CXL. törvény rendelkezéseit kell alkalmazni.”

4.§ E rendelet 2014. szeptember 1. napján lép hatályba.

Körmend, 2014. augusztus 28.

Bebes István Dr. Stepics Anita

polgármester jegyző

Kihirdetve:

2014……………………………

Dr. Stepics Anita

jegyző

**INDOKOLÁS**

1.§-hoz: a fogalommeghatározások a Ve-vel egyező módon történtek,

2.§-hoz: A Ve. 144.§-a lehetővé teszi az Önkormányzatok számára, hogy leszabályozzák a választási plakátok közterületen történő elhelyezési lehetőségeit.

Az önkormányzati tulajdonú ingatlanok, középületek, egyéb épületek értelemszerűen nem lehetnek választási kampányeszközök befogadó helyszínei, így az ehhez történő hozzájárulás kiadását a rendeleti szabályozás megtiltja.

A tilalmat viszont fel kell oldani a választási szervek előtt, hogy a választási hirdetmények, illetve a térítésmentesen biztosított hirdetőberendezések kihelyezhetőek legyenek.

Az eddigi gyakorlatot állandósítva az Önkormányzat térítésmentesen biztosít választási hirdetőberendezéseket a jelölteknek, jelölő szervezeteknek, amelyeket sorsolás szerinti sorrendben használhatnak.

Fontos szabályozni azt, hogy amennyiben egy jelölt, jelölő szervezet az Önkormányzat által térítésmentesen biztosított hirdetőfelületen túl szeretne még hirdetőberendezést közterületen elhelyezni, ezt megteheti a nem tiltott helyszíneken, de a közterület-használatért ez esetben díjat kell fizetni, és hivatalos úton meg is kell kérni evégett a közterület-használati engedélyt.

Nem indokolt a tilalom fenntartása olyan épületen, amelyet jelölt, jelölő szervezet bérel.

3.§-hoz: a rendeleti tilalmak be nem tartása esetén állapítja meg a 3.§ a jogkövetkezményeket.